text: Størsta íslendska fiskiskipið á Kollafirði
text: #000001
text: Fyri stuttum var heimsins størsta fiskiskip, hollendska Annelies Ilena, og landaði í Kollafirði.
text: #000003
text: Í dag liggur aftur eitt stórt fiskiskip á Kollafirði, ja, óivað tað størsta í Íslandi.
text: #000004
text: Tað er pelagiska nóta- og trolskipið Aðalstein Jónsson, frá Eskifirði, sum íslendingar hava keypt úr Norra, og sum kallaðist Libas.
text: #000005
text: Skipið er bygt í 2004, er 95 metrar langt og 17,6 metrar breitt. Motorurin er ein 8046 HK. Wartsila, Lastin er lítil í mun til skipið og tekur “bara” 2200 tons.
text: #000006
text: (Pelagiska skipið, Beitir, lastar mest av íslendsku fiskiskipunum, heili 3300 tons. Hann er annars minni enn Aðalstein Jónsson)
text: #000007
text: Skrokkurin er bygdur í Póllandi, og skipið var liðugt smíðjað í Norra. Tað er bygt sum kombinerað fiski- og ransóknarskip. Tað er óivað fyrsta pelagiska skipið við innilokaðum nótapavni, sum er í stýriborð aftanfyri miðjuna á skipinum. 10 mans eru við, og harafturat eru 20 koyggir til “næmingar” og skeiðshølir og annað, sum var nýtt í Norra.
text: #000008
text: Felagið eigur eisini pelagisku skipini Jón Kjartansson og Guðrún Torkelsdóttir, sum eisini fiska lodnu, sild, makrel og svartkjaft.
text: #000010
text: - Skipið er bæði stórt og gott. Tað er gott at hava innilokaðan nótapavn, men tað er ikki líka einfalt at kasta við nót, tá nótapavnurin nærum er mitt á skipinum, sum tá hann er har afturi á skipinum, sigur skiparin, Halldór Jónasson.
text: #000011
text: - Vit fiskaðu svartkjaft eystanfyri Føroyar og eru komnir inn fyri veður. Vit eru noyddir at bíða eftir betri veðri, sum nokk ikki verður fyrr enn sunnudagin, sigur skiparin.
text: #000012
text: Halldór Jónasson og stýrimaðurin Theodor Haraldsson, vóru blíðir við sjómanstrúboðarin, sum vitjaði umborð seinnapartin í gjár.
text: #000013
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000014
text: Samlaða talið á avlúsingum lítið tengt at lúsamarkvirðinum
text: #000016
text: Heimaflotin: Eingin nýbygningur síðan 2007
text: #000017
text: Uppsjóvarkipini komin inn at kroka
text: #000018
text: Útflutningurin til Russlands minkaður niður í næstan einki
text: #000020
text: Smyril Line keypir enn eitt farmaskip
text: #000021